*Se også Troon (Cornwall).*

**Troon** er en by i South Ayrshire i Skottland. Den ligger på vestkysten, omkring 13 km nord for Ayr og 5 km nordvest for Glasgow Prestwick lufthavn. Den ligger på motsatt side av Firth of Clyde og øya Arran kan bli sett i det fjerne. Troon er en havneby, som betjener både ferger til Larne og fraktskip. Havnen var viktig for byens utvikling. Verftet Ailsa Shipbuilding Company var en viktig bedrift inntil den la ned driften i 2003. Havnen ble reddet av at fiskeflåten fra Ayr flyttet til den ledige plassen verftet etterlot seg i Troon. I henhold til folketellingen i 2011 hadde byen en befolkning på 14 752 innbyggere, beregnet til 14 640 for 2014.

Crosbie Castle og Fullarton-godset ligger nær Troon. Stedet var hjemmet til adelsfamilien Fullarton i flere århundrer. Ruinene av festningen ble til sist benyttet som ishus etter at det nye herskapsboligen Fullarton House ble bygget. Herskapshuset ble siden revet og området rundt benyttet som offentlig park og golfbane.

Etymologi
---------

Navnet Troon har antagelig en brytonisk eller kanskje piktisk opprinnelse, et stedsnavnet som er beslektet med walisisk *trwyn*, som betyr «nese» eller «kapp», noe som kan henspille på en odde ved byens havn. Da skotsk-gælisk ble det dominerende språket er det mulig at den gæliske formen *An t-Sròn* («nesen») ble benyttet for navnet Troon. Ettersom ordene *sròn* og *trwyn* er beslektet, kan det lett ha blitt tilpasset og adoptert fra det ene språket og til det andre. Dette er tilsvarende det gæliske navnet Stranraer (*An t-Sròn Reamhar*, «den feite nesen»), som ligger lengre sør på kysten. Imidlertid er det ikke sikkert at *An t-Sròn* var det gæliske navnet da bruken av det ikke kan bli sporet lengre tilbake enn til Johnstons *Place-names of Scotland* (1932). Det er mer sannsynlig at det ble stavet på nytt på gælisk, som *An Trùn*. Navnet *An Truthail* ble for øvrig benyttet av gæliske talere på naboøya Arran fram til 1900-tallet.

Sport
-----

Byen er kjent for sin golfbane, Royal Troon, grunnlagt 1878, som er en av klubbene som er vertskap for Open Golf Championship. Det er også andre aktiviteter som brettseiling og kiteboarding. Byen er representert av fotballklubben Troon FC som spiller på Portland Park som ligger nær byens sentrum i Portland Street.

Referanser
----------

1. ↑  «Troon (South Ayrshire)», City Population
2. ↑  «A History of Crosbie Castle and Kirk» Arkivert 15. september 2008 hos Wayback Machine. *Marysia*
3. ↑  «Troon History» Arkivert 17. mars 2009 hos Wayback Machine. *Welcome to Troon*
4. 1 2 3  ««Ainmean-Àite na h-Alba ~ Gaelic Place-Names of Scotland»». Arkivert fra originalen 6. mars 2016. Besøkt 14. juni 2016.
5. ↑  McIntosh, I.M. ([1972] 1969): *Old Troon and District: An Historical Account*, 2. utg.
6. ↑  Royal Troon Golf Club
7. ↑  «A short history of Royal Troon», *The Open*
8. ↑  «Kitesurfing Troon North Beach» Arkivert 22. april 2016 hos Wayback Machine. *Kitesurfing UK*
9. ↑  «Troon F.C.». Arkivert fra originalen 12. juni 2016. Besøkt 14. juni 2016.

Litteratur
----------

* Blair, Anna (1983): *Tales of Ayrshire*. London : Shepeard – Walwyn. ISBN 0-85683-068-2.
* McIntosh, I.M. ([1972] 1969): *Old Troon and District: An Historical Account*, 2. utg.
* McPherson, Ian (2000): *Old Troon*, Stenlake Publishing
* Wylie, Stewart C.; Wilson, James (1991): *Troon in Old Picture Postcards*, Europese Bibliotheek

Eksterne lenker
---------------

* (en) Troon – kategori av bilder, video eller lyd på Commons
* Troon hos Wikivoyage
* About Troon Arkivert 29. juni 2016 hos Wayback Machine.
* South Ayrshire Council

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames
 |